cyanic-selkie/wikianc huggingface dataset:
อาญาสี่
อุปฮาต
อุปฮาด แปลว่า เจ้าเมืองผู้น้อย คือผู้ที่จะขึ้นเป็นเจ้าเมืองในอนาคต เป็นตำแหน่งรองเจ้าเมือง ทำหน้าที่เป็นที่ปรึกษาราชการของเจ้าเมือง ปฏิบัติหน้าที่แทนเจ้าเมือง ตลอดจนรับผิดชอบเกี่ยวกับบัญชีส่วยสาอากร การคลัง และการกะเกณฑ์กำลังพลในยามมีราชการสงคราม ตำแหน่งนี้บางครั้งเรียกว่า เจ้าอุปยุวราช เจ้าฝ่ายหน้า เจ้าวังหน้า เจ้าหอหน้า เจ้าหอกาง เจ้าเฮือนกางหรือเจ้าโฮงกาง เป็นตำแหน่งเทียบเท่ากับพระมหาอุปราช อุปราช สมเด็จพระอุปยุวราช สมเด็จพระยุพราช มกุฏราชกุมาร หรือสมเด็จกรมพระราชวังบวรสถานมงคล ในสมัยโบราณนิยมออกนามเจ้าอุปราชว่า เจ้าแสนหลวง พระยาแสนหลวง หรือเจ้าแสนเมือง หากเจ้าแสนหลวงได้เป็นผู้สำเร็จราชการแผ่นดินจะออกนามว่า แสนหลวงเชียงลอ อุปฮาตสามารถแบ่งระดับชั้นยศได้ ดังต่อไปนี้ ในเอกสารโบราณเขียนคำว่า อุปฮาด แตกต่างกันออกไป ได้แก่ อุปฮาด อุปฮาต อุปฮาช อุปราช อุปหาต อุปหาด อุปฮาชา อุปฮาซา
ราชวงศ์
ราชวงศ์ แปลว่า ผู้สืบเชื้อสายจากเจ้าเมือง เป็นผู้แทนของอุปฮาด รับผิดชอบเรื่องอรรถคดีและการตัดสินถ้อยความข้อพิพาททั้งปวง ตำแหน่งนี้บางครั้งเรียกว่า เจ้าโฮงเหนือ หรือเจ้าเฮือนเหนือ เป็นตำแหน่งเทียบเท่ากับพระเจ้าบรมวงศ์เธอ กรมพระราชวังบวรสถานภิมุข หรือวังหลัง ราชวงศ์สามารถแบ่งระดับชั้นยศได้ ดังต่อไปนี้ ในเอกสารโบราณเขียนคำว่า ราชวงศ์ แตกต่างกันออกไป ได้แก่ ราชวงศ์ ราชวงษ์ ราชวง ราชวงษ อรรควงษ์ อัคควงศ์
ราชบุตร
ราชบุตร แปลว่าโอรสของเจ้าเมือง โดยมากมักเป็นบุตรของเจ้าเมืองเอง หรืออาจมิได้มีส่วนเกี่ยวข้องทางสายเลือดกับเจ้าเมืองก็ได้ ทั้งนี้ขึ้นอยู่กับคำสั่งจากเมืองหลวง ราชบุตรหน้าที่ช่วยราชการตามที่เจ้าเมืองมอบหมาย ตลอดจนการปฏิบัติกิจการด้านศาสนา เรือกสวนไร่นา ถนนหนทาง และการเก็บภาษีอากรต่าง ๆ ตำแหน่งนี้บางครั้งเรียกว่า เจ้าโฮงใต้ หรือเจ้าเฮือนใต้ เป็นตำแหน่งเทียบเท่ากับพระราชโอรสของกษัตริย์หรือเจ้าเมือง ราชบุตรสามารถแบ่งระดับชั้นยศได้ ดังต่อไปนี้ ในเอกสารโบราณเขียนคำว่า ราชบุตร แตกต่างกันออกไป ได้แก่ ราชบุตร ราชบุตร์
การสถาปนายศยุคประเทศราช
ภายหลังการเสวยราชย์ของพระบาทสมเด็จพระจอมเกล้าเจ้าอยู่หัวแล้ว พระองค์ทรงปรารถนาที่จะวางกฎเกณฑ์บรรดาศักดิ์แก่บรรดาเจ้าประเทศราชฝ่ายล้านช้างให้เป็นแบบแผน จึงทรงพระกรุณาโปรดเกล้าโปรดกระหม่อม สถาปนาฐานันดรศักดิ์สำหรับลูกท่านหลานเธอแห่งเจ้าผู้ครองนครประเทศราชฝ่ายล้านช้างหลวงพระบางและฝ่ายจำปาศักดิ์ (ยกเว้นนครเวียงจันทน์) ตลอดจนหัวเมืองฝ่ายอีสานบางเมืองขึ้นอีก เรียกว่า เจ้ายั้งขะหม่อม หรือ เจ้าย่ำกระหม่อม รวมเป็น 11 ตำแหน่ง ดังนี้
เจ้าเมืองประเทศราชล้านช้างที่ส่งราชบรรณาการต้นไม้เงินต้นไม้ทองทางฝั่งซ้ายมี 7 เมือง ส่วนเจ้าเมืองประเทศราชล้านช้างที่ส่งราชบรรณาการต้นไม้เงินต้นไม้ทองทางฝั่งขวามี 11 เมือง รวม 18 เมือง ในที่นี้รวมเจ้าเมืองประเทศราชทั้งเจ้าเมืองชั้นสัญญาบัตร ชั้นหิรัญบัฏ และชั้นสุพรรณบัฏ เข้าไว้ทั้งหมด มีดังนี้
แต่เจ้าเมืองสายล้านช้างที่เคยถูกยกฐานะในนามชั้นสุพรรณบัฏหรืออยู่ในชั้นสูงสุดของฐานะเมืองประเทศราชซึ่งได้รับการเสกจากกษัตริย์สยาม มีเพียง 5 เมือง เท่านั้น ดังนี้ คือ
การลดฐานะหลังยุคปฏิรูปการปกครอง
หลังปฏิรูปการเมืองการปกครองในสมัยรัชกาลที่ 5 ราวพุทธศักราช 2444 เจ้านายลาวและกรมการเมืองทั้งหลายได้ประสบปัญหาความขัดแย้งทางการเมืองกับสยามเป็นอย่างมาก สยามได้ลดฐานะความเป็นเจ้าของเจ้านายลาวให้เป็นเพียงข้าราชการรับเงินเดือนตามตำแหน่ง จนเป็นเหตุให้เกิดการต่อต้านอำนาจสยามในรูปแบบต่างๆ เจ้านายลาวบางกลุ่มเข้าสนับสนุนขบวนการผีบุญ เจ้านายลาวฝั่งขวาหลายท่านพากันเข้าไปพึ่งอำนาจฝรั่งเศสทางฝั่งซ้ายแม่น้ำโขง ทางสยามได้ยกเลิกระบบอาญาสี่และตั้งตำแหน่งจากส่วนกลางให้แก่เจ้านายลาวขึ้นใหม่ โดยผู้ดำรงตำแหน่งยุคแรกนั้นยังคงเป็นกลุ่มทายาทบุตรหลานที่สืบเชื้อสายจากเจ้านายในคณะอาญาสี่ ดังนี้
เจ้าทั้งสี่และท้าวทั้งสี่
ผู้ช่วยอาญาสี่เป็นผู้ช่วยราชการของคณะอาญา แบ่งออกเป็น 3 กลุ่ม กลุ่มแรกคือคณะผู้ช่วยใกล้ชิดหากเป็นกรุงเอกราชหรือนครประเทศราช มักตั้งเจ้านายในราชวงศ์ให้ดำรงตำแหน่ง คณะผู้ใกล้ชิดแบ่งออกเป็น 4 ตำแหน่ง ดังนี้
หากเมืองใดผู้ดำรงตำแหน่งมิได้เป็นเจ้า เช่น เมืองชั้นเอก ชั้นโท ชั้นตรี และชั้นจัตวา คณะผู้ช่วยใกล้ชิดจะมีบรรดาศักดิ์เป็นท้าว ดังนี้
ขื่อเมือง
เป็นตำแหน่งกรมการเมืองหรือกรรมการเมืองชั้นผู้ใหญ่ คือมหาเสนาบดีของเมือง แยกการปกครองออกจากผู้ช่วยอาญาสี่ประเภทท้าวทั้งสี่ต่างหาก ขื่อเมืองมี 2 ตำแหน่งคือ เมืองแสน ทำหน้าที่กำกับดูแลฝ่ายทหาร และเมืองจันทน์ ทำหน้าที่กำกับดูแลฝ่ายพลเรือน ในคัมภีร์พระธรรมศาสตร์บูราณ บทว่าด้วยเรื่องระเบียบแต่งราชการไปต่าง ประเทศในสมัยพระเจ้าสุริยวงศามหาธรรมิกราช ออกนามเต็มของตำแหน่งเมืองแสนและเมืองจันทน์ ดังนี้
ขางเมือง
ขางเมืองมีศักดินารองจากขื่อเมืองหรือขื่อบ้าน ตำแหน่งขื่อเมืองและขางเมืองนี้ โบราณเรียกรวมกันว่า ขื่อบ้านขางเมือง หากเป็นเมืองหลวงหรือเป็นเมืองที่มีกษัตริย์ปกครอง จะใช้คำว่า พระยา หรือ เจ้าพระยาเป็นบรรดาศักดิ์ ถ้าเป็นนหัวเมืองจะใช้คำว่า เพีย หรือ ท้าว เป็นบรรดาศักดิ์ ได้แก่
ท้าวเพียโฮงหลวง
เป็นตำแหน่งพิเศษที่แต่งตั้งเพิ่มขึ้นตามความจำเป็นของสภาพการณ์บ้านเมือง ส่วนใหญ่เป็นขุนนางรับใช้ใกล้ชิดในหอโฮงหลวงหรือหอคำของเจ้าเมือง ทำนองเดียวกันกับมหาดเล็กชาวที่ของสยาม เช่น
ท้าวเพียผู้ช่วย
เป็นตำแหน่งที่เจ้าเมืองออกคำสั่งให้ไปช่วยราชการของเจ้าเมือง อุปราช ราชวงศ์ หรือราชบุตร ตลอดจนงานในกองของเมืองแสนและเมืองจันทร์ หลวงผดุงแคว้นประจันต์ (จันทร์ อุตรนคร) ข้าหลวงเทศาภิบาลกำกับเมืองสกลนคร ได้รวบรวมไว้ 11 ตำแหน่ง ได้แก่
สิบฮ้อยน้อยใหญ่
เป็นตำแหน่งพิเศษที่แต่งตั้งเพิ่มขึ้นตามความจำเป็นของสภาพการณ์บ้านเมือง ส่วนใหญ่เป็นขุนนางชั้นรองถือศักดินาน้อย คอยช่วยราชการกรมการเมืองชั้นผู้ใหญ่ ช่วยราชการขื่อบ้านขางเมืองและขุนกว้านท้าวเพียทั้งหลาย บางตำแหน่งเป็นขุนนางบรรดาศักดิ์ปกครองหมู่บ้าน ตำบล กอง หรือเวียงขนาดเล็ก ได้แก่
ขื่อบ้านขางเมืองของนครเวียงจันทน์
ตำแหน่งปกครองและกรมการเมืองของราชอาณาจักรเวียงจันทน์ในสมัยพระเจ้าสุริยวงศามหาธรรมิกราช ซึ่งปรากฏในพระธรรมศาสตร์แบ่งออกเป็น 14 ฝ่าย ดังนี้
ขื่อบ้านขางเมืองของนครจำปาศักดิ์
...พระครูโพนเสม็ด ก็อัญเชิญเจ้าหน่อกษัตริย์เข้าสรงมุรธาสนานราชาภิเษกเสร็จแล้ว สมณพราหมณาจารย์ท้าวพระยาทั้งปวงถวายพระนามว่า เจ้าสร้อยศรีสมุทพุทธางกูรเป็นเจ้าเอกราชครองราชสมบัติตามโบราณราชประเพณีกษัตริย์ในมาลาประเทศ แล้วเจ้าสร้อยศรีสมุทพุทธางกูรจึงให้ทำระเนียดเสาไม้แก่นสร้างเมืองขึ้นที่ตำบลริมฝั่งศรีสุมังแล้ว เปลี่ยนนามเมืองใหม่ให้เรียกว่านครจำปาบาศักดิ์นาคบุรีศรี และนางแพงบุตรนางเภานั้น เจ้าสร้อยศรีสมุทพุทธางกูรก็รับเข้าไปไว้ในวังเลี้ยงดูทำนุบำรุงเคารพเป็นอันดี แล้วเจ้าสร้อยศรีสมุทพุทธางกูรก็จัดแจงราชการบ้านเมืองตั้งเจ้านายและแสนท้าวพระยา พระยาเมืองแสนเป็นเสนาบดีฝ่ายขวา พระยาเมืองขวาปลัด พระยาเชียงเหนือ พระยาเมืองฮาม นามฮุงศรี สองเมืองสมุหบัญชี สุวอกรมหนึ่ง พระยาเมืองจันเป็นเสนาบดีฝ่ายซ้าย พระยาเมืองซ้ายปลัด พระยาเชียงใต้ ศักขา เมืองปาก หมื่นวิสัยสมุหบัญชี พันหนองกรมหนึ่ง พระยาเสระโยธากรมนครบาล พระยาคำมูลปลัด พระยาเวียงคำ เมืองคุก กรมเมืองสมุหบัญชี พระโยหะ อินทกุมพัน ขันธฤๅไชย หารเพ็ชรลัก ไชยบาลกรมหนึ่ง พระยาวิไชยมนเทียรกรมวัง พระยาพะชุมปลัด พุทธวงษ์ พลลักขวา อัคชา มหาวงษ์ หมื่นวงษ์ไชยกรมหนึ่ง พระยารามโฆษาพระคลัง ราชโกฏิ สิหาคลัง แสนยศ ศรีสุทธสมุหบัญชีกรมหนึ่ง กรมนาพระยาจิตตะเสนา พระยาหมื่นเยียปลัด พันนา พระทิพสาลี ทิพมุนตรีกรมหนึ่ง กรมสัสดีพระยาเมืองกลาง พระยาโยธา ราชานน พัฒมาน ศรีสุนนท สุขนันทา แสนจัน ศรีสมุดกรมหนึ่ง นายเวรสาลาพันโนฤทธิ พันโนลาษ ศรีสุธรรม ชาบูฮมกรมหนึ่ง พนักงานรับแขก แขกขวา แขกซ้ายกรมหนึ่ง กรมไพร่หลวง พระละครมหาโฆษ พลลักซ้าย นามราชา หมื่นเสมอใจ กางสงคราม ศรีทิพเนตรกรมหนึ่ง ผู้จำหน่ายของหลวงศรีสมบัติ หอมสมบัติ เพี้ยจ่าย จันทพานิช ยศสมบัติกรมหนึ่ง กรมช่างทองสุวรรณจักคำ สุวรรณวิจิตร สุวรรณปัญญา หลวงสุวรรณ กรมหนึ่ง หกเหล่าพระยาสุโพ พระยาพลเชียงสา เวียงแก อุปราชา เมืองซอง มหาสงครามกรมหนึ่ง สี่ท้าวช้าง นาใต้นาเหนือ หมื่นนาเมืองแพน กรมหนึ่ง กรมแสงสินระแสง พรมเทพ พันลูกท้าวกรมหนึ่ง ช่างเหล็กแสนนามเกียน แสนแก้ว หมื่นอาวุธ พนทะนีกรมหนึ่ง นายมหาดเล็กนักภูมินทร คำชุมภู ขันขวา ขันซ้ายกรมหนึ่ง นายเวรมหาดเล็กคำพีทูล แก้วพิทูล แก้วมาลา แก้วกินรี ลาดปาอิน อินทสริยา กวอินตา อินทวีไชย แก้วดวงดี นามลคร พทักภูบาล สีหาจักรกรมหนึ่ง ตำรวจพลเดชซาภักดี ซาหลาบคำ วงษภูธรกรมหนึ่ง นายประตูแสนแกว่ง แสนวัง แสนคุ้ม เพี้ยสูน มหาวังกรมหนึ่ง พ่อมโรง มหาโนชิต มหามุนตรี ซาโนชิต ซามาต ซาเนตร ซากำนัน ซาทิพฮต ซามุนตรี อุทธามุนตรี แสนไชยกรมหนึ่ง เถ้าแก่ ซาบรรทม ซามะรัต คำเพียงตา ราชอาสกรมหนึ่ง กรมโหรสีมังคละ สิทธิมงคล สีกาชะโยก โสระบัณฑิต โลกวิวร ไลยณุโยกกรมหนึ่ง เป็นตำแหน่งไว้ครบทุกตำแหน่ง ตามอย่างเมืองเวียงจันทน์ แล้วจัดการทำเนียบเมืองตามโบราณราชประเพณีสืบมาแต่ก่อน...
ที่มาของบรรดาศักดิ์ชั้น "เพีย"
บรรดาศักดิ์กรมการเมืองชั้น เพีย นี้ ในเอกสารราชการโบราณนิยมเขียนว่า เพีย บ้างก็เขียนว่า เพี้ย หรือ เพียร์ อย่างไรก็ดีหากเขียน เพีย เป็น เพี้ย นี้ นายเติม วิภาคพจนกิจ บุตรพระวิภาคย์พจนกิจ (เล็ก สิงหัษฐิต) ซึ่งเป็นผู้สืบเชื้อสายมาแต่เจ้านายในราชวงศ์เมืองอุบลราชธานี เมืองหนองบัวลุ่มภู และจำปาศักดิ์ ได้มีวินิจฉัยว่า ไม่เห็นควรใช้คำว่า เพีย เป็นคำว่า เพี้ย เพราะคำว่า เพี้ย นี้ หมายถึงมูลอ่อนของสัตว์จำพวกวัวควาย ที่ชาวลาวอีสาน ไทยวนเมืองเหนือ นิยมนำไปประกอบอาหารจำพวกน้ำจิ้ม และคำว่า เพี้ย นี้ ชาวอีสานและชาวลาวมักมีการนำมาใช้เป็นสำนวนในเชิงดูถูกดูแคลน เช่น ขี้เพี้ย แปลว่า คนกระจอกงอกง่อย ด้อยความสามารถ คนที่ไม่มีประโยชน์หาสาระมิได้ เป็นต้น ที่มาของบรรดาศักดิ์ชั้นเพียมีหลายแนวคิดดังนี้
2. เพีย อาจมาจากภาษาบาลีว่า เพียร หรือ พีระ หรือ วิริยะ หมายถึงผู้ที่ได้บรรดาศักดิ์ชั้นนี้มักเป็นผู้มีความสามารถพากเพียรในราชการ
3. เพีย อาจเป็นคำดั้งเดิมในบรรดาศักดิ์ของชาวลาวและอาจไม่ได้มาจากคำว่า พระยา หรือ เพียร แต่อย่างใด
ที่มาของราชทินนามที่ใช้คำว่า "ซา" นำหน้า
คำว่าซา ตรงกับคำว่าชา มาจากคำว่า ฮาซา หรือ ราชา เป็นการเรียกโดยตัดคำว่า รา ออกไปให้สั้นลง ผู้มีราชทินนามคำว่า ซา นำหน้า มักเป็นกรมการเมืองที่รับใช้ใกล้ชิดกับพระฮาซาหรือพระราชาคือเจ้าเมือง คอยรับใช้ภายในท้องพระโรงบ้าง ห้องพระบรรทมบ้าง ภายในหอโฮงหลวงหรือภายในรั้วหอโฮงหลวงนั่นเอง บรรดาศักดิ์ที่ขึ้นต้นด้วยคำว่า ซา มีดังนี้
หลักการปกครอง
ตามธรรมเนียอีสานล้านช้างโบราณ ผู้เป็นนักปกครอง เจ้านายราชวงศ์ หรือเจ้าบ้านผ่านเมืองและคณะอาญาสี่พร้อมทั้งกรมการเมือง จะต้องปฏิบัติตามครรลองครองธรรม 14 ประการ เพื่อความเป็นปกติสุขของอาณาประชาราษฎร ในทำนองเดียวกับหลักทศพิธราชธรรม 10 หรือหลักจักรวรรดิวัตร 12 ของไทยสยาม ครรลองล้านช้างนี้เรียกว่า คองสิบสี่ ซึ่งเป็นหลักธรรมที่คู่กันกับหลัก ฮีตสิบสอง รวมเรียกว่า ฮีตสิบสองคองสิบสี่ คำว่า คอง แปลว่า แนวทาง หรือ ครรลอง ซึ่งหมายถึง ธรรมเนียมประเพณี หรือแนวทาง และ สิบสี่ หมายถึง ข้อวัตรหรือแนวทางปฏิบัติสิบสี่ข้อ ดังนั้นคองสิบสี่จึงหมายถึง ข้อวัตรหรือแนวทางที่ประชาชนทุกระดับ นับตั้งแต่พระมหากษัตริย์ ผู้มีหน้าที่ปกครองบ้านเมือง พระสงฆ์ และคนธรรมดาสามัญพึงปฏิบัติสิบสี่ข้อ อาจสรุปได้หลายความเห็นว่าเป็นหลักปฏิบัติกล่าวถึงครอบครัวในสังคม ตลอดจนผู้ปกครองบ้านเมือง เป็นหลักปฏิบัติของพระมหากษัตริย์ในการปกครองบ้านเมือง และหลักปฏิบัติของประชาชนต่อพระมหากษัตริย์ เป็นหลักปฏิบัติที่พระราชายึดถือปฏิบัติ เน้นให้ประชาชนปฏิบัติตามจารีตประเพณี และคนในครอบครัวที่ปฏิบัติต่อกัน และเป็นหลักปฏิบัติในการปกครองบ้านเมืองให้อยู่เป็นสุขตามจารีตประเพณี หลักแต่ละข้อนี้มีคำว่า ฮีต นำหน้าด้วย (อาจทำให้เกิดความสับสนกับฮีตสิบสอง) แต่ละคองจะมีสิบสี่ฮีต สี่ฮีตแรกจะเป็นฮีตที่เกี่ยวกับเจ้านายราชวงศ์ในระบบอาญาสี่ และเจ้านายกรมการท้าวเพีย คือ
จักรวรรดิอินคา
จักรวรรดิอินคา (Inca Empire; Imperio Incar) (ค.ศ. 1438-1533) เป็นจักรวรรดิโบราณที่ใหญ่ที่สุดในทวีปอเมริกาใต้ในยุคก่อนโคลัมบัส จักรวรรดิอินคามีอำนาจขึ้นบริเวณที่ราบสูงของประเทศเปรูในช่วงต้นคริสต์ศตวรรษที่ 13 ช่วงปี ค.ศ. 1438 ถึง 1533 อินคาขยายอาณาจักรโดยทั้งสันติวิธีและวิธีทางการทหาร จนสามารถปกครองดินแดนส่วนใหญ่ทางด้านตะวันตกของทวีปอเมริกาใต้ซึ่งในปัจจุบันคือประเทศเปรู ประเทศเอกวาดอร์ ตอนใต้ของประเทศโคลอมเบีย ภาคตะวันตกและภาคใต้ของประเทศโบลิเวีย ตอนเหนือของประเทศชิลี และบริเวณตะวันตกเฉียงเหนือของประเทศอาร์เจนตินา ชาวอินคาเชื่อว่ากษัตริย์ของตนเป็น "บุตรของพระอาทิตย์" ภาษาราชการคือภาษาเกชัว
ชื่อของจักรวรรดิอินคาในภาษาเกชัว คือ "ตาวันตินซูยู (Tawantinsuyo)" ซึ่งมีความหมายว่าภูมิภาคทั้งสี่ ชาวอินคาส่วนมากนับถือลัทธิบูชาเทพเจ้าถาวร จักรวรรดิอินคาถูกแบ่งออกเป็นสี่เขต โดยมีศูนย์กลางอยู่ที่เมืองกุสโก ซึ่งเป็นทั้งศูนย์กลางการปกครอง การเมืองและการทหาร
อารยธรรมอินคา
ชาวอินคาไม่มีการประดิษฐ์ตัวอักษร แต่ชาวอินคามีการบันทึกโดยใช้การผูกเชือกหลากสีเป็นปมรูปแบบต่าง ๆ ที่เรียกว่ากีปู
สังคมอินคาเป็นสังคมที่มีการแบ่งวรรณะ โดยชาวอินคาที่มีวรรณะต่ำจะต้องมีหน้าที่ทำเกษตรกรรม และต้องนำผลิตผลที่ได้ไปถวายกษัตริย์อินคา
ชาวอินคาเลี้ยงยามา (llama) ซึ่งเป็นสัตว์ในตระกูลอูฐไว้เป็นสัตว์บรรทุกสัมภาระข้ามภูเขา
ชาวอินคาเชื่อว่าดวงอาทิตย์เป็นผู้ให้กำเนิดเผ่าพันธุ์ของตน และยังนับถือ ดวงจันทร์ ดาว และโลกด้วย หรือแม้แต่ภูเขา แม่น้ำ ต้นไม้ ชาวอินคาก็เชื่อว่ามีเทพเจ้าประจำ
ราชอาณาจักรกุสโก
ชาวอินคาเริ่มอาศัยในบริเวณกุสโกในคริสต์ศตวรรษที่ 12 พวกเขาตั้งนครรัฐกุสโกภายใต้การนำของมันโก กาปัก ในปี 1438 พวกเขาเริ่มขยายดินแดน ตามคำสั่งของซาปา อินคา ปาชากูตี จนทำให้นครรัฐเล็ก ๆ มีอำนาจควบคุมบริเวณส่วนใหญ่ของเทือกเขาแอนดีส
การเปลี่ยนระบบเป็นจักรวรรดิตาวันตินซูยู
ปาชากูตีจัดระบบราชอาณาจักรกุสโกใหม่ให้กลายเป็นจักรวรรดิตาวันตินซูยู ซึ่งใช้ระบบสหพันธรัฐ โดยมีรัฐบาลกลางที่มีกษัตริย์เป็นประมุข และรัฐบาลท้องถิ่นสี่เขต ได้แก่ชินไชย์ซูยู (เขตเหนือ) อันตีซูยู (เขตตะวันออก) กุนตีซูยู (เขตตะวันตก) และกูยาซูยู (เขตใต้) สันนิษฐานกันว่าปาชากูตีเป็นผู้สร้างมาชูปิกชูขึ้นเป็นบ้านพักในหน้าร้อน
ปาชากูตีมักส่งสายสืบไปหาข้อมูลเกี่ยวกับระบบการปกครอง อำนาจทางการทหารและความร่ำรวยของพื้นที่ที่พระองค์ต้องการจะขยายอาณาเขต แล้วจึงส่งสารอธิบายถึงประโยชน์ของการอยู่ใต้การปกครองของจักรวรรดิไปยังหัวหน้าของดินแดนนั้น ๆ ซึ่งส่วนใหญ่ตอบรับและถูกผนวกเข้าเป็นส่วนหนึ่งของจักรวรรดิโดยสันติ บุตรของผู้นำจะถูกนำตัวเข้ามายังกุสโกเพื่อให้ศึกษาระบบบริหารของอินคาแล้วจึงส่งกลับดินแดนของตน ซึ่งระบบนี้ทำให้ดินแดนใหม่รับแนวคิดของอินคาเข้าไป
การขยายอาณาเขต
ตูปัก ยูปันกี พระราชโอรสของปาชากูตีเริ่มบุกขึ้นทางเหนือใน 1463 และขยายอำนาจต่อเมื่อขึ้นดำรงตำแหน่งกษัตริย์หลังปาชากูตี ชัยชนะที่สำคัญที่สุดของพระองค์คือการเอาชนะราชอาณาจักรชีมอร์ ซึ่งเป็นศัตรูที่สำคัญของอินคาในเขตชายฝั่งเปรู ในสมัยของตูปัก จักรวรรดิขยายไปทางเหนือถึงบริเวณที่ในปัจจุบันคือประเทศเอกวาดอร์และโคลอมเบีย อวยนา กาปักซึ่งเป็นพระราชโอรสของตูปักสามารถขยายดินแดนส่วนเล็ก ๆ บริเวณเอกวาดอร์และบางส่วนของเปรู
ในช่วงที่รุ่งเรืองที่สุด จักรวรรดิตาวันตินซูยูครอบคลุมบริเวณเปรูและโบลิเวีย เกือบทั้งหมดของประเทศเอกวาดอร์ และดินแดนของชิลีจนถึงตอนเหนือของแม่น้ำเมาเล ซึ่งพวกอินคาโดนต่อต้านจากเผ่ามาปูเช นอกจากนี้ยังกินบริเวณไปถึงอาร์เจนตินาและโคลอมเบียอีกด้วย แต่เขตกูยาซูยูทางใต้พื้นที่ส่วนใหญ่เป็นทะเลทรายที่ใช้ประโยชน์ไม่ได้
การเข้ายึดครองของสเปน
กลุ่มนักสำรวจดินแดนชาวสเปนนำโดย ฟรันซิสโก ปีซาร์โร ได้เดินทางจากปานามาเพื่อสำรวจดินแดนทางใต้และค้นพบจักรวรรดิอินคาในปี ค.ศ. 1526 พวกเขาเห็นโอกาสที่จะได้ค้นพบมหาสมบัติในดินแดนแห่งนี้ จึงกลับมาสำรวจอีกครั้งในปี ค.ศ. 1529 และเดินทางกลับไปสเปนเพื่อขอพระราชานุญาตและกำลังสนับสนุนเพื่อยึดครองดินแดนอินคา เมื่อพวกเขากลับมายังเปรูในปี ค.ศ. 1532 บ้านเมืองอินคากำลังวุ่นวายและอ่อนแอเนื่องจากสงครามแย่งชิงบัลลังก์ระหว่างอวสการ์กับอาตาอวลปาเพิ่งจบลง และเกิดโรคฝีดาษที่แพร่ระบาดมาจากอเมริกากลาง นับเป็นโชคร้ายของชาวอินคาที่มีข้าศึกบุกมาในช่วงเวลานี้
ปีซาร์โรมีกำลังทหารเพียง 168 คน ปืนใหญ่ 1 กระบอก และม้า 27 ตัว แต่เมื่อเปรียบเทียบกับชาวพื้นเมืองแล้ว นับว่าเขามีอาวุธและยุทธวิธีในการรบที่เหนือกว่ามาก กองทัพสเปนปะทะกับพวกอินคาที่เมืองกาคามาร์กา ในวันที่ 16 พฤศจิกายน ค.ศ. 1532 และสามารถจับตัวอาตาอวลปาไว้เป็นตัวประกัน อาตาอวลปาเห็นว่าชาวสเปนสนใจทองคำและเงินมาก จึงเสนอค่าไถ่เป็นทองปริมาณมากพอที่จะเติมห้องขนาดกว้าง 4.8 เมตร ยาว 6.2 เมตร ให้สูงถึง 2.5 เมตร และเงินปริมาณสองเท่าของห้องนั้น แต่เมื่อชาวอินคาสามารถหาค่าไถ่มาได้ ปีซาร์โรกลับไม่ยอมปล่อยตัวประกันตามสัญญา ระหว่างที่อาตาอวลปาถูกกักขัง อวสการ์ถูกลอบสังหารโดยที่ชาวสเปนอ้างว่าเป็นคำสั่งของอาตาอวลปา และพวกสเปนก็ใช้เหตุนี้มาเป็นข้อกล่าวหาในการประหารอาตาอวลปาในเดือนสิงหาคม ค.ศ. 1533
เฟอร์รารี่ เอฟ2007
เฟอร์รารี่ เอฟ2007 (Ferrari F2007) เป็นรถสูตรหนึ่งของเฟอร์รารี่ เปิดตัวเมื่อ 14 มกราคม ค.ศ. 2007
รายชื่อประเทศเรียงตามประสิทธิภาพของนักเรียน
ด้านล่างนี้เป็น รายชื่อประเทศเรียงตามประสิทธิภาพของนักเรียน โดยประเมินจาก โครงการประเมินผลนักเรียนนานาชาติของประเทศสมาชิกองค์กรเพื่อ ความร่วมมือและพัฒนาเศรษฐกิจ (ปิซ่า) โดยประเมินสมรรถนะ 3 ด้าน ได้แก่ คณิตศาสตร์ การอ่าน และ วิทยาศาสตร์
โรเบิร์ต เอิร์ลที่ 1 แห่งกลอสเตอร์
โรเบิร์ตแห่งก็อง
โรเบิร์ตอาจเป็นบุตรคนแรกในบรรดาบุตรนอกสมรสทั้งหมดของพระเจ้าเฮนรีซึ่งเกิดก่อนที่พระองค์จะขึ้นสืบทอดบัลลังก์ มารดาของโรเบิร์ตเป็นหนึ่งในสนมลับมากมายของพระเจ้าเฮนรีที่ 1 ซึ่งอาจจะเป็นแนสต์ แฟร์ค รีส เจ้าหญิงเวสต์ที่ต่อมาสมรกับเกรัลด์แห่งวินด์เซอร์ หรือไม่ก็ซีบิลลา กอร์เบ็ต เลดีแห่งอัสเตอร์, วอริคเชอร์, ปอนต์สบรี และวูดโคตในชรอปเชอร์ ธิดาและทายาทร่วมของโรเบิร์ต กอร์เบ็ต โรเบิร์ตเริ่มเป็นสักขีพยานในกฎบัตรของกษัตริย์ตั้งแต่เดือนเมษายน ค.ศ. 1113 และร่วมต่อสู้ในสมรภูมิเบรอมูลในวันที่ 20 สิงหาคม ค.ศ. 1119 ซึ่งพระเจ้าเฮนรีที่ 1 คว้าชัยชนะเหนือพระเจ้าหลุยส์ที่ 6 แห่งฝรั่งเศส
ภาษาไอนุ
ภาษาไอนุ หรือ ไอนู  (ไอนุ: アイヌ イタㇰ ไอนู อีตัก; アイヌ語 ไอนูโงะ) เป็นภาษาของชาวไอนุ ชนกลุ่มน้อยในเกาะฮกไกโด ครั้งหนึ่งเคยใช้พูดในหมู่เกาะคูริล ทางภาคเหนือของเกาะฮนชูและภาคใต้ของเกาะซาฮาลิน คำหลายคำของภาษาไอนุก็ได้กลายเป็นคำในภาษาญี่ปุ่นเลยด้วย เช่นชื่อเมืองซัปโปโระบนเกาะฮกไกโด และคำว่ารักโกะ ที่แปลว่าแมวน้ำ
โรเบิร์ต เอิร์ลที่ 1 แห่งกลอสเตอร์
โรเบิร์ตแห่งก็อง
พระเจ้าเฮนรีที่ 1 จับโรเบิร์ตสมรสแบบคลุมถุงชนกับแมเบล ฟิตซ์แฮมอน ทายาทหญิงผู้มั่งคั่งซึ่งเป็นธิดาของโรเบิร์ต ฟิตซ์แฮมอน เอิร์ลแห่งกลอสเตอร์กับซีบีล เดอ มงโกเมอรี ทั้งคู่สมรสกันในเดือนมิถุนายน ค.ศ. 1119 ที่ลีซีเยอซ์ ซึ่งทำให้โรเบิร์ตได้รับที่ดินในกลอสเตอร์, เคาน์ตีแกลมอร์แกนของเวลส์ และที่ดินในนอร์ม็องดี หลังการสมรสทั้งคู่มีบุตรด้วยกัน ดังนี้
ภาษาไอนุ
การจัดลำดับ
แยก "ภาษาย่อย" ไอนุได้ ดังนี้:
โรเบิร์ต เอิร์ลที่ 1 แห่งกลอสเตอร์
โรเบิร์ตแห่งก็อง
โรเบิร์ตมีบุตรนอกสมรสอีกสี่คน คือ
ภาษาไอนุ
ไวยากรณ์
ภาษาไอนุเรียงประโยคแบบประธาน - กรรม - กริยา ใช้ปรบท ประธานและกรรมระบุด้วยปรบทคำนามสามารถจับกลุ่มกันเพื่อขยายกันเอง คำหลักอยู่ข้างท้าย  ลักษณะทางไวยากรณ์ทั่วไปใกล้เคียงกับภาษาญี่ปุ่นและภาษาเกาหลี
โรเบิร์ต เอิร์ลที่ 1 แห่งกลอสเตอร์
โรเบิร์ตแห่งก็อง
ในปี ค.ศ. 1121 หรือ 1122 กษัตริย์ได้ตั้งบุตรชายนอกสมรสของตนเป็นเอิร์ลแห่งกลอสเตอร์ ในปี ค.ศ. 1123 โรเบิร์ตได้นำทัพเข้าช่วยในเหตุการณ์ที่กบฏบารอนนอร์มันเข้ายึดปราสาทบรีโยนน์ ในปี ค.ศ. 1126 เขาได้เป็นผู้ดูแลโรเบิร์ต ดยุคแห่งนอร์ม็องดีผู้เป็นลุงซึ่งถูกคุมขังเป็นนักโทษที่บริสตอลก่อนย้ายไปคาร์ดิฟฟ์ในเวลาต่อมา ในปี ค.ศ. 1127 เขาได้ถวายความเคารพแก่จักรพรรดินีมาทิลดา พี่สาวต่างมารดาซึ่งเป็นบุตรในสมรสของพระเจ้าเฮนรีที่ 1 เพื่อแสดงการยอมรับพระนางในฐานะผู้สืบทอดราชอาณาจักรของพระเจ้าเฮนรี
ความสัมพันธ์กับพระเจ้าสตีเฟน
หลังการสิ้นพระชนม์ของพระเจ้าเฮนรีที่ 1 ในปี ค.ศ. 1135 สตีเฟน พระภาคิไนยของพระองค์ทำการยึดบัลลังก์แม้จะเคยถวายคำสัตย์แห่งความจงรักภักดีต่อจักรพรรดินีมาทิลดา พระธิดาของพระเจ้าเฮนรีที่ได้รับแต่งตั้งจากพระราชบิดาให้เป็นทายาท
ใน เจสตา สเตฟานี (เอกสารไม่ทราบผู้ประพันธ์จากคริสต์ศตวรรษที่ 12) ซึ่งเป็นแหล่งข้อมูลที่มาจากยุคนั้นมีหลักฐานว่าโรเบิร์ตเป็นหนึ่งในตัวเลือกที่จะได้ครองบัลลังก์ แต่การเป็นบุตรนอกสมรสทำให้ชื่อของเขาถูกกาทิ้งไป จึงทำให้เกิดข้อสันนิษฐานว่าเขากับพระเจ้าสตีเฟนคือคู่แข่งแย่งชิงบัลลังก์กัน เจฟฟรีย์แห่งมอนมัธได้กล่าวไว้ในปี ค.ศ. 1136 ว่าโรเบิร์ตคือหนึ่งในเสาหลักผู้ค้ำจุนกษัตริย์คนต่อไป
หลังพระเจ้าสตีเฟนขึ้นครองบัลลังก์อังกฤษและได้รับการยอมรับจากชาวนอร์มันให้เป็นดยุคแห่งนอร์ม็องดี โรเบิร์ตยอมยกฟาเลสให้แก่คนของกษัตริย์แต่ได้ย้ายทรัพย์สมบัติของบิดาไปที่อื่น ในเดือนมีนาคม ค.ศ. 1136 เขาได้เดินทางกลับอังกฤษ หลังเทศกาลอีสเตอร์เขาได้ถวายความเคารพแก่กษัตริย์อังกฤษในฐานะขุนนางศักดินาผู้ครองที่ดินในอังกฤษ เขาเป็นสักขีพยานในกฎบัตรแห่งอิสรภาพของพระเจ้าสตีเฟน ในช่วงเวลานี้เองที่เขาได้ก่อตั้งวัดคริสต์เซนต์เจมส์ขึ้นมาในบริสตอล
ในปี ค.ศ. 1137 เขาติดตามพระเจ้าสตีเฟนไปนอร์ม็องดี ทว่าทั้งคู่เกิดบาดหมางกันและปีต่อมาทรัพย์สินที่ดินในอังกฤษและเวสล์ของเขาถูกริบเข้าหลวง โรเบิร์ตจึงเตรียมการทำสงครามกับพระเจ้าสตีเฟนและเดินทางได้ไปหามาทิลดา พี่สาวต่างมารดาในนอร์ม็องดีและยกก็องกับบายูซ์ให้แก่สามีของพระนาง ในเดือนกันยายน ค.ศ. 1139 เขาขึ้นฝั่งในอังกฤษพร้อมกับมาทิลดาและพาพระนางไปที่ปราสาทอารันเดล
ผู้นำฝ่ายสนับสนุนจักรพรรดินีมาทิลดา
โรเบิร์ตซึ่งถูกบรรยายไว้ว่าเป็น "ชายที่ประจักษ์แล้วว่ามีความสามารถและมีสติปัญญาอันน่าเลื่อมใส" เป็นผู้นำของฝ่ายสนับสนุนพี่สาวต่างมารดาในการทำสงครามกับพระเจ้าสตีเฟน เขาพิชิตพื้นที่ส่วนใหญ่ทางตะวันตกของอังกฤษและตอนใต้ของเวลส์กลับคืนมาจากพระเจ้าสตีเฟน ในปี ค.ศ. 1140 เขาได้เผาเมืองนอตทิงแฮม และในวันที่ 2 กุมภาพันธ์ ค.ศ. 1141 เขากับรานูล์ฟ เอิร์ลแห่งเชสเตอร์ผู้เป็นบุตรเขยจับกุมตัวกษัตริย์ได้ที่สมรภูมิลิงคอล์น พระเจ้าสตีเฟนถูกจองจำในปราสาทบริสตอล จักรพรรดินีมาทิลดากุมความได้เปรียบในสงครามแย่งชิงบัลลังก์
โรเบิร์ตติดตามพี่สาวต่างมารดาเดินทางเข้าสู่วินเชสเตอร์และลอนดอน แต่มาทิลดาผู้ทะนงตนและเย่อหยิ่งแตกหักกับชาวเมืองลอนดอนจนต้องหนีไปออกซฟอร์ด โรเบิร์ตกับมาทิลดาได้ทำการปิดล้อมบิชอปเฮนรีแห่งวินเชสเตอร์ พระอนุชาของพระเจ้าสตีเฟนที่วินเชสเตอร์ แต่ถูกสถานการณ์บังคับให้ต้องล่าถอย โรเบิร์ตช่วยให้มาทิลดาหนีออกมาจากเมือง แต่ระหว่างทำการต่อสู้เพื่อมาทิลาในการแตกพ่ายที่วินเชสเตอร์ในวันที่ 14 กันยายน ค.ศ. 1141 โรเบิร์ตแห่งกลอสเตอร์ถูกจับกุมตัวได้ใกล้กับสต็อกบริดจ์ ฝ่ายของมาทิลดาพ่ายแพ้ โรเบิร์ตถูกนำตัวไปคุมขังที่โรเชสเตอร์
สองนักโทษ คือ พระเจ้าสตีเฟนและโรเบิร์ต ถูกแลกเปลี่ยนตัวกัน การปล่อยตัวพระเจ้าสตีเฟนทำให้จักรพรรดินีมาทิลดาเสียโอกาสที่ดีที่สุดที่จะได้เป็นพระราชินี หลังได้รับการปล่อยตัวโรเบิร์ตตามไปสมทบกับมาทิลดาที่บริสตอลและเดินทางไปออกซฟอร์ดพร้อมกับพระนาง ในเดือนมิถุนายน ค.ศ. 1142 มาทิลดาส่งเขาไปหาจูฟเฟรย์แห่งอ็องฌูผู้เป็นสามีเพื่อขอให้เขาบุกอังกฤษ จูฟเฟรย์ไม่ยอมช่วยจนกว่าจะพิชิตนอร์ม็องดีได้สำเร็จ โรเบิร์ตจึงช่วยเขาทำสงครามดังกล่าว เมื่อทั้งคู่ทราบข่าวว่ามาทิลดาถูกปิดล้อมที่ออกซฟอร์ด โรเบิร์ตรีบกลับไปช่วยพระนางทันทีโดยพาเฮนรี บุตรชายของพระนางไปด้วย มาทิลดาหนีออกมาจากออกซฟอร์ดได้และได้พบกับเขาและบุตรชายที่วอลลิงฟอร์ด ในตอนนี้สมัครพรรคพวกของมาทิลดาลดจำนวนลงมาก พระนางจึงตัดสินใจเดินทางกลับฝรั่งเศส ภายหลังเฮนรี บุตรชายของพระนางได้สืบทอดตำแหน่งต่อจากพระเจ้าสตีเฟนเป็นพระเจ้าเฮนรีที่ 2 ปฐมกษัตริย์แห่งราชวงศ์แพลนแทเจเนตในปี ค.ศ. 1154 ตามเงื่อนไขในสนธิสัญญาวอลลิงฟอร์ด มาทิลดาสิ้นพระชนม์ในปี ค.ศ. 1167
โรเบิร์ตถึงแก่กรรมจากการป่วยเป็นไข้ในวันที่ 31 ตุลาคม ค.ศ. 1147 ที่ปราสาทบริสตอลในเมืองบริสตอล มณฑลกลอสเตอร์เชอร์ ประเทศอังกฤษ ซึ่งเคยเป็นที่คุมขังพระเจ้าสตีเฟน ร่างของเขาถูกฝังที่วัดคริสต์เซนต์เจมส์ในบริสตอลซึ่งเขาเป็นผู้ก่อตั้ง
อิซาเบลลาแห่งกลอสเตอร์ หลานสาวของโรเบิร์ตถูกจับสมรสแบบคลุมถุงชนกับจอห์น ลูกพี่ลูกน้องซึ่งเป็นพระโอรสคนเล็กของพระเจ้าเฮนรีที่ 2 ในวันที่ 29 สิงหาคม ค.ศ. 1189 ที่ปราสาทมาร์ลโบโรในวิลต์เชอร์ การสมรสทำให้จอห์นได้รับยศและดินแดนของเอิร์ลแห่งกลอสเตอร์ หลังพระองค์ขึ้นครองบัลลังก์ในปี ค.ศ. 1199 การสมรสถูกประกาศให้เป็นโมฆะด้วยเหตุผลว่าเป็นการร่วมประเวณีกันระหว่างเครือญาติ (ตามความประสงค์ของพระเจ้าจอห์น) ทว่าพระองค์ไม่ยอมคืนดินแดนให้อิซาเบลลา และอิซาเบลลาเองก็ไม่ได้ทักท้วงใดๆ ต่อการประกาศให้เป็นโมฆะของการสมรส
ฟาบิญญู (นักฟุตบอลเกิด พ.ศ. 2536)
ฟาบียู เอ็งรีกือ ตาวารึช (Fábio Henrique Tavares; เกิดวันที่ 23 ตุลาคม ค.ศ. 1993) หรือ ฟาบิญญู (Fabinho, ) เป็นนักฟุตบอลชาวบราซิล ปัจจุบันเล่นให้กับอัลอิตติฮาดและทีมชาติบราซิล ในตำแหน่งแบ็กขวา และกองกลางตัวรับ
ฤดูกาล 2018-19
ในวันที่ 18 กันยายน ค.ศ. 2018 ยูฟ่าแชมเปียนส์ลีก ฤดูกาล 2018–19 รอบแบ่งกลุ่ม กลุ่ม C ฟาบิญญูลงเล่นให้กับ ลิเวอร์พูล เป็นนัดแรกในนัดที่ ลิเวอร์พูล เปิดสนามแอนฟีลด์เอาชนะ ปารีแซ็ง-แฌร์แม็ง จากฝรั่งเศส 3-2 ต่อมา ในวันที่ 26 ธันวาคม ค.ศ. 2018 ฟาบิญญูทำประตูแรกในสีเสื้อของลิเวอร์พูล ในพรีเมียร์ลีก ฤดูกาล 2018–19 นัดที่ ลิเวอร์พูล เปิดสนามแอนฟีลด์เอาชนะ นิวคาสเซิลยูไนเต็ด 4-0
ฤดูกาล 2019-20
ในวันที่ 14 สิงหาคม ค.ศ. 2019 ยูฟ่าซูเปอร์คัพ 2019 ลิเวอร์พูล แชมป์ยูฟ่าแชมเปียนส์ลีก ฤดูกาล 2018–19 เจอกับ เชลซี แชมป์ยูฟ่ายูโรปาลีก ฤดูกาล 2018–19 ที่สนามโวดาโฟนพาร์ก, อิสตันบูล ประเทศตุรกี สุดท้าย ลิเวอร์พูล เอาชนะ เชลซี ในการดวลจุดโทษ 5-4 ช่วยให้ ลิเวอร์พูล คว้าแชมป์ยูฟ่าซูเปอร์คัพ สมัยที่ 4 ได้สำเร็จ
ในวันที่ 10 พฤศจิกายน ค.ศ. 2019 ฟาบิญญูทำประตูแรกในพรีเมียร์ลีก ฤดูกาล 2019–20 นัดที่ ลิเวอร์พูล เปิดสนามแอนฟีลด์เอาชนะ แมนเชสเตอร์ซิตี 3-1 ต่อมา ในวันที่ 27 พฤศจิกายน ค.ศ. 2019 ยูฟ่าแชมเปียนส์ลีก ฤดูกาล 2019–20 รอบแบ่งกลุ่ม กลุ่ม E ฟาบิญญูได้รับบาดเจ็บที่เอ็นข้อเท้า ในนัดที่ ลิเวอร์พูล เปิดสนามแอนฟีลด์เสมอกับ นาโปลี จากอิตาลิ 1-1 ส่งผลให้ฟาบิญญูพักยาวถึงปีใหม่
ในวันที่ 24 มิถุนายน ค.ศ. 2020 ฟาบิญญูทำประตูที่ 2 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ คริสตัลพาเลซ 4-0 จบฤดูกาล ฟาบิญญูช่วยให้ ลิเวอร์พูล คว้าแชมป์พรีเมียร์ลีกครั้งแรกในรอบ 30 ปีได้สำเร็จ
ฤดูกาล 2020-21
ช่วงกลางฤดูกาล ฟาบิญญูต้องถูกถอยลงมาเล่นกองหลังจำเป็นเนื่องอาการบาดเจ็บของผู้เล่นตัวหลักหลายราย
ฤดูกาล 2021-22
ในวันที่ 3 สิงหาคม ค.ศ. 2021 ฟาบิญญูตัดสินใจต่อสัญญาระยะยาวกับสโมสรลิเวอร์พูลถึงปี 2026 ต่อมา ในวันที่ 12 กันยายน ค.ศ. 2021 ฟาบิญญูทำประตูแรกในพรีเมียร์ลีก ฤดูกาล 2021–22 นัดที่ ลิเวอร์พูล เอาชนะ ลีดส์ยูไนเต็ด ที่เอลแลนด์โรด 3-0 ต่อมา ในวันที่ 9 มกราคม ค.ศ. 2022 เอฟเอคัพ รอบ 3 ฟาบิญญูยิง 2 ประตูในนัดที่ ลิเวอร์พูล เปิดสนามแอนฟีลด์เอาชนะ ชรูส์บรีทาวน์ 4-1 ช่วยให้ ลิเวอร์พูล ผ่านเข้ารอบ 4 เอฟเอคัพ ได้สำเร็จ ต่อมา ในวันที่ 16 มกราคม ค.ศ. 2022 ฟาบิญญูทำประตูที่ 2 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เบรนต์ฟอร์ด 3-0 ต่อมา ในวันที่ 23 มกราคม ค.ศ. 2022 ฟาบิญญูทำประตูที่ 3 ในพรีเมียร์ลีก ด้วยลูกจุดโทษ ในนัดที่ ลิเวอร์พูล เอาชนะ คริสตัลพาเลซ ที่เซลเฮิสต์พาร์ก 3-1 ต่อมา ในวันที่ 13 กุมภาพันธ์ ค.ศ. 2022 ฟาบิญญูทำประตูที่ 4 ในพรีเมียร์ลีก ในนัดที่ ลิเวอร์พูล เอาชนะ เบิร์นลีย์ ที่เทิร์ฟมัวร์ 1-0
ในวันที่ 27 กุมภาพันธ์ ค.ศ. 2022 อีเอฟแอลคัพ 2022 นัดชิงชนะเลิศ ลิเวอร์พูล เจอกับ เชลซี ที่สนามกีฬาเวมบลีย์ สุดท้าย ลิเวอร์พูล เอาชนะ เชลซี ในการดวลจุดโทษ 11-10 ช่วยให้ ลิเวอร์พูล คว้าแชมป์อีเอฟแอลคัพ สมัยที่ 9 ได้สำเร็จ ต่อมา ในวันที่ 2 เมษายน ค.ศ. 2022 ฟาบิญญูทำประตูที่ 5 ในพรีเมียร์ลีก ด้วยลูกจุดโทษ ในนัดที่ ลิเวอร์พูล เปิดสนามแอนฟีลด์เอาชนะ วอตฟอร์ด 2-0 ต่อมา ในวันที่ 3 พฤษภาคม ค.ศ. 2022 ยูฟ่าแชมเปียนส์ลีก ฤดูกาล 2021–22 รอบรองชนะเลิศ นัดที่สอง ฟาบิญญูทำประตูแรกในยูฟ่าแชมเปียนส์ลีก ในนัดที่ ลิเวอร์พูล เอาชนะ บิยาร์เรอัล จากสเปน 3-2 รวมผลสองนัด ลิเวอร์พูล เอาชนะ บิยาร์เรอัล 5-2 ช่วยให้ ลิเวอร์พูล ผ่านเข้ารอบชิงชนะเลิศ ยูฟ่าแชมเปียนส์ลีกได้สำเร็จ
ฤดูกาล 2022-23
ในวันที่ 30 กรกฎาคม ค.ศ. 2022 เอฟเอคอมมิวนิตีชีลด์ 2022 ลิเวอร์พูล เจอกับ แมนเชสเตอร์ซิตี ที่คิงเพาเวอร์สเตเดียม สุดท้าย ลิเวอร์พูล เอาชนะ แมนเชสเตอร์ซิตี 3-1 ช่วยให้ ลิเวอร์พูล คว้าแชมป์คอมมิวนิตีชีลด์ สมัยที่ 16 ได้สำเร็จ
ชีวิตส่วนตัว
ฟาบิญญูแต่งงานกับ Rebeca Tavares ใน ค.ศ. 2015 และอยู่ด้วยกันตั้งแต่ ค.ศ. 2013 ตอนอยู่กับลิเวอร์พู เขาได้รับชื่อเล่นว่า "The Hoover" เพราะโจ โกเมซ เพื่อนร่วมทีม กล่าวถึงเขาว่า "เขาทำความสะอาดทุกอย่าง"
สโมสร
บราซิล
ส่วนตัว
แหล่งข้อมูลอื่น
1993
เฉลิมยศ แสนวิเศษ
นายเฉลิมยศ แสนวิเศษ (24 กรกฎาคม พ.ศ. 2472 - 17 พฤษภาคม พ.ศ. 2561) อดีตสมาชิกสภาผู้แทนราษฎรจังหวัดมุกดาหาร 4 สมัย
ประวัติ
นายเฉลิมยศ แสนวิเศษ เกิดเมื่อวันที่ 24 กรกฎาคม พ.ศ. 2472 สำเร็จการศึกษาจากวิทยาลัยพลศึกษา
งานการเมือง
เฉลิมยศ ได้รับเลือกตั้งสมาชิกสภาผู้แทนราษฎรจังหวัดมุกดาหารครั้งแรก ใน พ.ศ. 2526 สังกัดพรรคชาติไทย และได้รับเลือกเรื่อยมา จนถึง เดือนกันยายน พ.ศ. 2535 รวม 4 สมัย
สมาชิกสภาผู้แทนราษฎร
เฉลิมยศ แสนวิเศษ ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
ถึงแก่อนิจกรรม
นายเฉลิมยศ แสนวิเศษ เสียชีวิต เมื่อวันที่ 17 พฤษภาคม พ.ศ. 2561 สิริอายุรวม 88 ปี มีพิธีพระราชทานเพลิงศพเมื่อวันที่ 24 พฤษภาคม พ.ศ. 2561 ณ วัดอรุณรังษี อำเภอเมืองมุกดาหาร จังหวัดมุกดาหาร
ไทยแลนด์ อเมเจอร์ลีก ฤดูกาล 2561 โซนกรุงเทพมหานคร
ไทยแลนด์ อเมเจอร์ลีก ฤดูกาล 2561 โซนกรุงเทพมหานคร เป็นส่วนหนึ่งของการแข่งขันไทยแลนด์ อเมเจอร์ลีก ฤดูกาล 2561 ซึ่งเป็นลีกระดับสมัครเล่น และอยู่ลำดับที่ 5 ในระบบฟุตบอลลีกของประเทศไทย มีสโมสรที่เข้าร่วมการแข่งขันทั้งสิ้น 25 สโมสร แบ่งออกเป็น 2 กลุ่ม โดยจะนำผู้ชนะของแต่ละกลุ่มมาแข่งขันเพื่อหาแชมป์ของโซน จากนั้นสโมสรที่ได้แชมป์โซนจะต้องไปแข่งในรอบชิงชนะเลิศกับแชมป์ของโซนปริมณฑล โดยผู้ชนะจะได้เลื่อนชั้นขึ้นไปแข่งขันระดับลีกอาชีพในไทยลีก 4
กลุ่มเอ
{|class = "wikitable" ! สโมสร !! ที่ตั้ง !! ผลงานฤดูกาลก่อน
สนามแข่งขัน
การแข่งขันในโซนกรุงเทพมหานครใช้สนามแข่งขันสี่แห่งในสองจังหวัด ได้แก่
ฟุตบอลโลกหญิง 2011
ทีมชาติเยอรมนีได้รับสิทธิเข้าร่วมแข่งขันในฐานะเจ้าภาพ โดยอัตโนมัติ
การคัดเลือกเจ้าภาพ
ฟุตบอลโลกหญิง 2011 มีชาติเสนอตัวเป็นเจ้าภาพทั้งหมด 6 ชาติ โดยเยอรมนีได้รับเลือกเป็นเจ้าภาพและประกาศเมื่อ ตุลาคม 2550
การคัดเลือก
การแข่งขันรอบคัดเลือกเริ่มขึ้นในช่วงปี พ.ศ. 2553
ทีมที่ร่วมแข่งขัน
† – qualified via a play-off against Italy
รายชื่อนักแสดงนำชายยอดเยี่ยม รางวัลภาพยนตร์ไทย
รายชื่อนักแสดง ที่ได้รับรางวัลนักแสดงนำชายยอดเยี่ยม รางวัลตุ๊กตาทอง
รายละเอียดในแต่ละปี ประกอบด้วย ผู้ชนะในปีนั้น เน้นด้วย ตัวหนา ตามด้วยผู้เข้าชิงในแต่ละปี
ผู้ชนะมากกว่าหนึ่งครั้ง
อายุ
ไทยแลนด์ อเมเจอร์ลีก ฤดูกาล 2561 โซนกรุงเทพมหานคร
รอบคัดเลือก
การจับสลากแบ่งสายในรอบคัดเลือกมีขึ้นเมื่อวันที่ 24 สิงหาคม พ.ศ. 2561 ที่การกีฬาแห่งประเทศไทย โดยผลการจับสลากของโซนกรุงเทพมหานครเป็นดังนี้
กลุ่มเอ
กลุ่มบี
ธนะ กุมารี พัชราจารยะ
ธนะ กุมารี พัชราจารยะ (धन कुमारी बज्राचार्य; เกิด พ.ศ. 2493) เป็นกุมารีแห่งปาฏัน ประเทศเนปาล หรือเป็นที่รู้จักในนาม "เทพีผู้มีลมหายใจ" ดำรงตำแหน่งเมื่อเธออายุเพียงสองขวบ เพื่อเป็นตัวแทนของเทพีตาเลชุ (तालेजु) เทพีที่มีลมหายใจตามธรรมเนียมฮินดูเนปาล ธนะ กุมารีดำรงตำแหน่งยาวนานกว่าสามทศวรรษเพราะเธอขาดระดูจากความผิดปรกติของร่างกาย จนกระทั่งมกุฎราชกุมารทิเปนทระ ทอดพระเนตรกุมารีแห่งปาฏันในเทศกาลแล้วตรัสว่า "ทำไมกุมารีองค์นี้ดูแก่จัง" จากนั้นเธอถูกราชสำนักเนปาลปลดลงจากตำแหน่งโดยที่เธอไม่ยินยอมเมื่อ พ.ศ. 2527 และทุกวันนี้เธอยังใช้ชีวิตอย่างกุมารีในบ้านของตัวเอง โดยมีสมาชิกในครอบครัวและหลานสาวคนหนึ่งคือจนิรา พัชราจารยะ อดีตกุมารีคอยดูแล
ธนะ กุมารี ไม่ได้เดินไปมาไหนด้วยตนเองมายาวนาน จนกระทั่งเกิดแผ่นดินไหวในประเทศเนปาล เมษายน พ.ศ. 2558 เธอต้องฝืนประเพณีเดินลงพื้นดินเพื่อหนีอันตราย
แอแดร์ซง โมไรส์
แอแดร์ซง ซังตานา จี โมไรส์ (Ederson Santana de Moraes) หรือ แอแดร์ซง (Ederson, ; เกิด 17 สิงหาคม ค.ศ. 1993) เป็นนักฟุตบอลชาวบราซิล ปัจจุบันเล่นให้กับแมนเชสเตอร์ซิตีในตำแหน่งผู้รักษาประตู เขาได้รับการยกย่องให้เป็นหนึ่งในผู้รักษาประตูที่ดีที่สุดในโลก ด้วยความสุขุมเยือกเย็น การสร้างสถิติเก็บคลีนชีต การส่งบอล การเข้าสกัดบอล และการยืนคุมตำแหน่ง
สโมสร
ริโอ เอฟ
เบนฟิก้า
แมนเชสเตอร์ซิตี้
ทีมชาติ
บราซิล
แหล่งข้อมูลอื่น
1993
ชาวตั่ย
ชาวตั่ย คือบุคคลที่พูดภาษาในกลุ่มภาษาไทกลาง และอาศัยอยู่ทางภาคเหนือของเวียดนาม มีจำนวนประชากรประมาณ 1.7 ล้านคน ทำให้เป็นกลุ่มชาติพันธุ์ที่ใหญ่ที่สุดเป็นอันดับที่สองในเวียดนาม รองจากชาวเวียดนาม ส่วนใหญ่อยู่ในภาคเหนือของเวียดนามโดยเฉพาะอย่างยิ่งในจังหวัดกาวบั่ง, หลั่งเซิน, บั๊กกั่น, ท้ายเงวียน และกว๋างนิญ ในหุบเขาและเนินเขาของภูเขา ในที่ราบอุดมสมบูรณ์ โดยทั่วไปมักปลูกข้าว นอกจากนั้นยังมีปลูกข้าวโพดและมันฝรั่งหวานอีกด้วย
ชาวตั่ยมีความเกี่ยวข้องอย่างใกล้ชิดกับชาวนุงและชาวจ้วงในประเทศจีน
จังหวัดอีโลโคสซูร์
จังหวัดอีโลโคสซูร์ (อีโลกาโน: Makin-abagatan nga Ilocos) เป็นจังหวัดหนึ่งของเขตอีโลโคส เกาะลูซอน ประเทศฟิลิปปินส์ มีเมืองหลักคือเมืองบีกัน ซึ่งตั้งอยู่ปากแม่น้ำเมสตีโซ จังหวัดอีโลโคสซูร์มีอาณาเขตติดต่อกับจังหวัดอีโลโคสนอร์เตและอาบราทางทิศเหนือ, ติดกับจังหวัดบูลูบุนดูคินทางทิศตะวันออก, ติดกับจังหวัดลาอูนยอนและเบงเก็ตทางทิศใต้ และติดกับทะเลจีนใต้ทางทิศตะวันตก
จังหวัดอีโลโคสซูร์ ก่อตั้งโดยชาวสเปนนามว่า Juan de Salcedo ในปี ค.ศ. 1572 โดยแยกออกจากส่วนเหนือ (ซึ่งก็คือจังหวัดอีโลโคสนอร์เตในปัจจุบัน) ในช่วงนั้น จังหวัดได้ครอบคลุมพื้นที่บางส่วนของจังหวัดอาบราและจังหวัดลาอูนยอนในปัจจุบันเข้าไปด้วย เขตแดนของจังหวัดนี้ได้ถูกกำหนดขึ้นอย่างชัดเจนในเดือนมีนาคม ค.ศ. 1917
จังหวัดเป็นที่ตั้งของแหล่งมรดกโลก 2 แห่ง ได้แก่ เมืองมรดกบีกัน และโบสถ์ซานตามาเรีย
ภูมิศาสตร์
ครอบคลุมพื้นที่ทางตอนกลางของเขตอีโลโคส ซึ่งเป็นเขตทางตอนเหนือของเกาะลูซอน จังหวัดมีพื้นที่ 2,596.00 ตารางกิโลเมตร คิดเป็นร้อยละ 20.11 ของพื้นที่เขตอีโลโคส ภูมิประเทศเป็นที่ราบลูกฟูก มีความสูงตั้งแต่ 10 to 1700 m เหนือระดับน้ำทะเล
ภูมิอากาศ
สภาพภูมิอากาศค่อนข้างแล้งในช่วงเดือนตุลาคมถึงพฤษภาคม แต่ในจุดใต้สุดอย่างเซอร์วานเตส มีฝนตกและความชื้นแทบตลอดทั้งปี ในขณะที่จุดตะวันออกเฉียงใต้สุดนั้น จะแห้งกว่า เดือนที่มีฝนตกมากที่สุดคือสิงหาคม ส่วนเดือนที่มีฝนตกน้อยที่สุดคือมกราคมและกุมภาพันธ์ อุณหภูมิโดยเฉลี่ยอยู่ที่ 27 C
การแบ่งเขตการปกครอง
ประกอบด้วย 32 เทศบาล, 2 นคร และ 768 บารังไกย์
เทศกาลเช็งเม้ง
ชิงหมิง หรือ เช็งเม้ง,  เชงเม้ง (ตามสำเนียงแต้จิ๋ว) หรือ "เฉ่งเบ๋ง" (ในสำเนียงภาษาฮกเกี้ยน) "เช็ง"หรือ"เฉ่ง" หมายถึง สะอาด บริสุทธิ์ และ "เม้ง"หรือ"เบ๋ง" หมายถึง สว่าง รวมแล้วหมายความถึง ช่วงเวลาแห่งความแจ่มใส รื่นรมย์
เช็งเม้งในประเทศจีน เริ่มต้นประมาณ 4-5 เมษายน ไปจนถึง 19-20 เมษายน เป็นฤดูใบไม้ผลิ อากาศจะคลายความหนาวเย็น เริ่มเข้าสู่ความอบอุ่น มีฝนตกปรอย ๆ มีบรรยากาศสดชื่น ท้องฟ้าใสสว่าง (เป็นที่มาของชื่อ เช็งเม้ง)
สำหรับในประเทศไทยเทศกาลเช็งเม้ง ถือวันที่ 5 เมษายนเป็นหลัก (บางปีจะเป็นวันที่ 4 เช่น เชงเม้งในปี 2567,2568) แล้วนับวันก่อนถึง 3 วัน และเลยไปอีก 3 วัน รวมเป็น 7 วัน (2 - 8 เมษายน) แต่ในปัจจุบันเนื่องจากมีปัญหาการจราจรคับคั่ง เลยขยายช่วงเวลาเทศกาลให้เร็วขึ้นอีก 3 สัปดาห์ (ประมาณ 15 มีนาคม - 8 เมษายน) แต่ในภาคใต้บางพื้นที่ เช่น จังหวัดตรังจะจัดเร็วกว่าที่อื่น 1 วัน ประมาณวันที่ 4 เมษายนของทุกปี
ประเพณีที่สำคัญมากที่สุดของของชาวจีน คือ ไหว้บรรพบุรุษที่สุสาน ฮวงซุ้ย (แต้จิ๋ว) แต่คนฮกเกี้ยนเรียกว่า บ่องป้าย เป็นการแสดงความกตัญญูต่อบรรพบุรุษ โดยมีอิทธิพลมาจากลัทธิขงจื๊อ ที่เน้นเรื่องความกตัญญูเป็นสำคัญ
ตำนานการเกิดเช็งเม้ง
ในยุคชุนชิว องค์ชายฉงเอ่อแห่งแคว้นจิ้นหนีภัยออกนอกแคว้น ไปมีชีวิตตกระกำลำบากนอกเมือง โดยมีเจี้ยจื่อทุยติดตามไปดูแลรับใช้
เจี้ยจื่อทุยมีจิตใจเมตตาถึงขนาดเชือดเนื้อที่ขาของตนเป็นอาหารให้องค์ชายเสวยเพื่อประทังชีวิต ภายหลังเมื่อองค์ชายฉงเอ่อเสด็จกลับเข้าแคว้นและได้รับการสถาปนาขึ้นเป็นเจ้าผู้ครองแคว้น นาม จิ้นเหวินกง และได้สถาปนาตอบแทนขุนนางทุกคนที่เคยให้ความช่วยเหลือตน แต่ลืมเจี้ยจื่อทุยไป นานวันเข้าจึงมีคนเตือนถึงบุญคุณเจี้ยจื่อทุย จิ้นเหวินกงเพิ่งนึกขึ้นไป จึงต้องการตอบแทนบุญคุณเจี้ยจื่อทุย โดยจัดหาบ้านให้เขาและมารดาให้เข้ามาอยู่อย่างสุขสบายในเมือง แต่ทว่าเจี้ยจื่อทุยปฏิเสธ
จิ้นเหวินกงได้คิดแผนเผาภูเขา โดยหวังว่าเจี้ยจื่อทุยจะพามารดาออกมาจากบ้าน แต่ผลสุดท้ายกลับไม่เป็นไปอย่างที่คิด สองแม่ลูกกลับต้องเสียชีวิตในกองเพลิง  ดังนั้น เพื่อเป็นการรำลึกถึงเจี้ยจื่อทุย จิ้นเหวินกงจึงมีคำสั่งให้วันนี้ของทุกปี ห้ามไม่ให้มีการก่อไฟ และให้รับประทานแต่อาหารสด ๆ และเย็น ๆ จนกลายเป็นที่มาของเทศกาลวันกินอาหารเย็น หรือ เทศกาลหันสือเจี๋ย (寒食节) ซึ่งเป็นวันสุกดิบก่อนวันเช็งเม้ง 1 วัน
เนื่องจากคนโบราณนิยมถือปฏิบัติกิจกรรมตามประเพณีวันหันสือเจี๋ยต่อเนื่องไปจนถึงวันเช็งเม้ง นานวันเข้าเทศกาลทั้งสองก็รวมเป็นวันเช็งเม้งวันเดียว  การไหว้เจี้ยจื่อทุยจึงค่อย ๆ เปลี่ยนมาเป็นการไปเซ่นไหว้บรรพบุรุษแทน
ประเพณีการทำความสะอาดฮวงซุ้ย
เริ่มมาจากการที่พระเจ้าฮั่นเกาจู ปราบดาภิเษกและสถาปนาราชวงศ์ฮั่นขึ้นแล้ว เกิดระลึกถึงบุญคุณบิดา มารดาที่เสียชีวิตไปแล้วที่บ้านเกิด จึงเร่งรัดกลับบ้านเกิด แต่ทว่าป้ายชื่อของฮวงซุ้ยแต่ละที่เลือนรางเต็มทน จากสงคราม พระเจ้าฮั่นเกาจูจึงอธิษฐานต่อสวรรค์ด้วยการโปรยกระดาษสีขึ้นบนฟ้าแล้วให้ลมพัดปลิวไป ถ้ากระดาษตกที่ฮวงซุ้ยไหน ถือว่าเป็นฮวงซุ้ยของบิดา มารดาพระองค์ และเมื่อดูป้ายชื่อชัด ๆ แล้วก็พบว่าเป็นฮวงซุ้ยของบิดา มารดาพระองค์จริง  ประเพณีการทำความสะอาดฮวงซุ้ยและโปรยกระดาษสีบนหลุมศพก็เริ่มมาจากตรงนี้เอง
จอน เทอร์เทิลท็อบ
โจนาธาน ชาร์ลส์ เทอร์เทิลท็อบ (Jonathan Charles Turteltaub) เกิดเมื่อวันที่ 8 สิงหาคม ค.ศ. 1963 ผู้กำกับและผู้อำนวยการสร้างชาวอเมริกันที่มีผลงานกำกับภาพยนตร์เรื่อง นินจิ๋ว นินจา นินแจ๋ว (1992), คูล รันนิ่งส์ (1993), ถนอมดวงใจไว้ให้รักแท้ (1995), ชายเหนือมนุษย์ (1996), ปฏิบัติการเดือด ล่าขุมทรัพย์สุดขอบโลก (2004), ปฏิบัติการเดือด ล่าบันทึกลับสุดขอบโลก (2007), ศึกอภินิหารพ่อมดถล่มโลก (2010) และ เม็ก โคตรหลามพันล้านปี (2018)
ผลตอบรับ
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ  81–100 คำวิจารณ์ที่นักวิจารณ์ชอบมาก
$ ดอลลาร์สหรัฐ
กีฬามวยสากลสมัครเล่นในโอลิมปิกฤดูร้อน 2016
การแข่งขันมวยสากลสมัครเล่นในโอลิมปิกฤดูร้อน 2016 เป็นการแข่งขันมวยสากลสมัครเล่นโอลิมปิกที่จะจัดขึ้นในรีโอเดจาเนโร ประเทศบราซิล กำหนดแข่งขันระหว่างวันที่ 6-21 สิงหาคม พ.ศ. 2559
การคัดเลือก
ชาติสมาชิกโอลิมปิกแต่ละชาติจะส่งนักกีฬาได้รุ่นละหนึ่งคน ได้สำรองให้นักกีฬาจากบราซิล 6 คน เป็นชาย 5 หญิง 1 การแข่งขันครั้งนี้เป็นครั้งแรกที่นักมวยสากลอาชีพที่ไม่ได้ลงทะเบียนกับไอบาสามารถเข้าแข่งขันในกีฬาโอลิมปิกได้ โดยไอบาเปลี่ยนกฏในเดือนมิถุนายน พ.ศ. 2559 และมีนักมวยสากลอาชีพเข้าร่วมแข่งขันสามคนคือ คาร์มิเน ตอมมาโซเน จากอิตาลีในรุ่นไลท์เวท ฮัสซัส เอ็นดาม จากแคเมอรูนในรุ่นไลท์เฮฟวี่เวท และอำนาจ รื่นเริงจากไทยในรุ่นไลท์เวท แต่ไม่มีใครได้เหรียญรางวัล
สรุปเหรียญ
เจ้าภาพ (บราซิล)
โรซา ลุคเซิมบวร์ค
โรซา ลุคเซิมบวร์ค (Rosa Luxemburg; Róża Luksemburg; 5 มีนาคม ค.ศ. 1871 – 15 มกราคม ค.ศ. 1919) เป็นชาวโปแลนด์ที่เป็นนักทฤษฎีมาร์กซิสต์ นักปรัชญา นักเศรษฐศาสตร์ และนักเคลื่อนไหวต่อต้านสงคราม และนักปฏิวัติสังคมนิยมซึ่งได้กลายเป็นพลเมืองสัญชาติเยอรมัน เมื่ออายุ 28 ปี เธอได้เป็นสมาชิกของพรรคสังคมประชาธิปไตยในราชอาณาจักรโปแลนด์และลิทัวเนีย (SDKPiL), พรรคประชาธิปไตยสังคมแห่งเยอรมนี (SPD), พรรคสังคมประชาธิปไตยอิสระเยอรมนี (USPD) และพรรคคอมมิวนิสต์แห่งเยอรมนี (KPD)
ในปี ค.ศ. 1915 ภายหลังจากพรรค SPD ได้สนับสนุนเยอรมันในการเข้าร่วมสงครามโลกครั้งที่หนึ่ง เธอและคาร์ล ลีบค์เน็คท์ร่วมกันก่อตั้งสันนิบาติสปาร์ตาคัส (Spartakusbund) โดยมีจุดประสงค์เพื่อต่อต้านสงคราม ซึ่งภายหลังได้กลายเป็นพรรค KPD ในช่วงการปฏิวัติพฤศจิกายน เธอได้ร่วมก่อตั้งหนังสือพิมพ์ที่ชื่อว่า Die Rote Fahne ("ธงสีแดง") ซึ่งเป็นสื่อหลักสำคัญของขบวนการสปาตาคิสต์
เธอได้พิจารณาว่าการก่อการกำเริบสปาตาคิสต์ ในเดือนมกราคม ค.ศ. 1919 นับเป็นความผิดพลาด แต่ก็ได้สนับสนุนให้เป็นเหตุการณ์ที่เปิดเผย รัฐบาลของพรรคประชาธิปไตยสังคมนิยมที่มีเสียงข้างมากของฟรีดริช เอเบิร์ทได้ทำการกวาดล้างการก่อกบฏและสปาร์ตาคุสบูนด์โดยส่งกองกำลังไฟร์คอรพ์ (กลุ่มกองกำลังกึ่งทหารที่รัฐบาลให้การสนับสนุนซึ่งประกอบไปด้วยทหารผ่านศึกในสงครามโลกครั้งที่หนึ่ง) ทหารไฟร์คอรพ์ได้เข้าจับกุมและประหารชีวิตอย่างรวบรัดต่อลุคเซิมบวร์คและลีบค์เน็คท์ ในช่วงการก่อกบฏ ร่างของลุคเซิมบวร์คถูกโยนลงในคลองลันด์เวร์ (Landwehr) ในกรุงเบอร์ลิน
เนื่องจากเธอได้ชี้ให้เห็นถึงคำวิพากษ์วิจารณ์ต่อทั้งพวกเลนินลิสต์และโรงเรียนประชาธิปไตยสังคมปานกลางของสังคมนิยม ลุคเซิมบวร์คได้มีการตอบรับค่อนข้างสับสนในหมู่นักวิชาการและนักทฤษฏีของการเมืองฝ่ายซ้าย อย่างไรก็ตาม ลุคเซิมบวร์คและลีบค์เน็คท์ได้รับการยกย่องอย่างกว้างขวางในฐานะมรณสักขีพยานคอมมิวนิสต์โดยเยอรมนีตะวันออกที่มีระบอบคอมมิวนิสต์ สำนักงานสหพันธรัฐเพื่อการคุ้มครองรัฐธรรมของเยอรมันได้จดบันทึกว่า การเคารพบูชาต่อโรซา ลุคเซิมบวร์คและคาร์ล ลีบค์เน็คท์ได้เป็นประเพณีที่สำคัญของพวกเยอรมันฝ่ายซ้ายสุดโต่ง
มามาอะวอดส์
มามาอะวอดส์ (MAMA Awards) ชื่อเดิม เอ็มเน็ตเอเชียนมิวสิกอะวอดส์ (Mnet Asian Music Awards) เป็นงานประกาศรางวัลดนตรีสำคัญที่จัดขึ้นทุกปีโดยบริษัทบันเทิงซีเจ อีแอนด์เอ็ม จัดขึ้นครั้งแรกในเกาหลีใต้ รางวัลส่วนใหญ่ได้รับโดยศิลปินเคป็อป และมีศิลปินเอเชียรายอื่นที่ชนะรางวัลประเภทต่าง ๆ เช่น รางวัลศิลปินเอเชียยอดเยี่ยมและรางวัลอื่นที่เกี่ยวข้องกับอาชีพ
พิธีมอบรางวัลจัดขึ้นครั้งแรกในโซลเมื่อปี ค.ศ. 1999 โดยออกอากาศทางเอ็มเน็ต มามายังจัดขึ้นในประเทศและเมืองต่าง ๆ ในเอเชียนอกเกาหลีใต้ตั้งแต่ปี ค.ศ. 2010 และขณะนี้มีการออกอากาศทางออนไลน์ทั่วโลกนอกเหนือจากเอเชีย
พิธี
งานจัดขึ้นเป็นครั้งแรกในปี ค.ศ. 1999 เป็นพิธีมอบรางวัลมิวสิกวิดีโอ โดยมีต้นแบบมาจากเอ็มทีวีวิดีโอมิวสิกอะวอดส์ ในชื่อ เอ็มเน็ตวิดีโอมิวสิกอะวอดส์ งานรวมเข้ากับเคเอ็มทีวีโคเรียนมิวสิกอะวอดส์ในปี ค.ศ. 2004 และเปลี่ยนชื่อเป็นเอ็มเน็ตเคเอ็มมิวสิกวิดีโอเฟสติวัล ในช่วงกลางทศวรรษ 2000 พิธีมอบรางวัลได้ดึงดูดความสนใจจากนานาชาติ เนื่องจากการแพร่กระจายของกระแสเกาหลีและออกอากาศในประเทศจีนและญี่ปุ่นในปี 2008
ในปี 2009 งานได้เปลี่ยนชื่อเป็นเอ็มเน็ตเอเชียนมิวสิกอะวอดส์ (MAMA) เพื่อสะท้อนถึงการขยายงานออกนอกเกาหลีใต้ ในปี 2010 มามาจัดขึ้นที่มาเก๊า นับเป็นครั้งแรกที่จัดขึ้นนอกเกาหลีใต้ ถัดมาในปี 2011 งานมามาจัดขึ้นที่สิงคโปร์ จากนั้นจัดขึ้นที่ฮ่องกงตั้งแต่ปี 2012 ถึง 2017 ในปี 2017 พิธีมอบรางวัลได้ขยายเป็นสี่คืน และบางส่วนของงานจัดขึ้นในเวียดนามและญี่ปุ่น นอกเหนือจากฮ่องกง ในปี 2018 มามามีสามส่วนและจัดขึ้นในสามประเทศ เกาหลีใต้เป็นเจ้าภาพงานมามาเป็นครั้งแรกในรอบ 9 ปี ร่วมกับญี่ปุ่นและฮ่องกง ในปี 2020 มามาจัดขึ้นทางออนไลน์ที่เกาหลีใต้เท่านั้นเนื่องจากการระบาดของโควิด-19 วันที่ 20 กรกฎาคม 2021 มีรายงานจาก Ilgan Sports ว่างานประกาศรางวัลเอ็มเน็ตเอเชียนมิวสิกอะวอดส์ 2021 กำลังอยู่ระหว่างการหารือเกี่ยวกับงานที่จะจัดขึ้นในฮ่องกง แม้ว่าจะมีการระบาดอย่างต่อเนื่องและข้อจำกัดด้านการเดินทาง วันที่ 23 สิงหาคม 2022 ซีเจ อีแอนด์เอ็มประกาศว่างานจะเปลี่ยนชื่อเป็น "มามาอะวอดส์" นับจากนี้เป็นต้นไป
รางวัลใหญ่
สี่รางวัลใหญ่ (เรียกว่า แดซัง)
รางวัลการแข่งขัน
รางวัลแต่ละประเภทเปิดตัวในปี ค.ศ. 1999 เว้นแต่จะระบุไว้เป็นอย่างอื่น
รางวัลพิเศษ
รางวัลเหล่านี้ได้รับเพียงครั้งเดียวหรือเป็นครั้งคราว
การออกอากาศ
รายการออกอากาศสดในสิบสามประเทศทั่วเอเชีย ในเกาหลีใต้ออกอากาศทางเอ็มเน็ตและซีเจ อีแอนด์เอ็ม ช่องทีวีอื่น ๆ ที่ออกอากาศรายการ ได้แก่ ทีวีเอ็นเอเชีย (มัลดีฟส์ ฟิลิปปินส์ สิงคโปร์ และไต้หวัน) และ จูกซ์ (ฮ่องกง อินโดนีเซีย มาเลเซีย เมียนมาร์ และไทย) เอ็มเน็ตเจแปน เอ็มเน็ตสมาร์ท และเอยูสมาร์ทพาส (ญี่ปุ่น) วิว ทีวีซิกซ์ วิวทีวี viu.tv (ฮ่องกง) ฟรายเดย์วิดีโอแอนด์ฟรายเดย์มิวสิก (ไต้หวัน) มีวอตช์ (สิงคโปร์) อินโดซียาร์แอนด์วิดีโอ (อินโดนีเซีย) gigafest.smart (ฟิลิปปินส์) เอฟพีทีทีวีแอนด์ฟ็อกซ์ซี (เวียดนาม)
ภูษณุ วงศาวณิชชากร
โดยหลังจากเรียนจบและเข้าสู่วงการมายาอย่างเต็มตัว ยุ่น ภูษณุ ก็มีผลงานออกมาให้แฟนๆได้ชมกันอย่างต่อเนื่อง โดยมีทั้งผลงานเพลง งานถ่ายแบบ ถ่ายโฆษณา พรีเซ็นเตอร์สินค้าแบรนด์ดัง งานแสดงมิวสิควีดีโอ ละคร ภาพยนตร์ ซีรีส์ต่างๆมากมาย และได้เข้าร่วมโปรเจกต์พิเศษ “Close Friend โคตรแฟน” ตอน “ชาตินี้พอ”ซึ่งเป็นครั้งแรกของการจับมือครั้งสำคัญระหว่าง ค่ายเพลง ‘BOXX MUSIC(บ็อกซ์ มิวสิค)’และ‘Viu(วิว)’ ออกอากาศทางแอปพลิเคชัน Viu หรือ www.viu.com
ประวัติ
ภูษณุ วงศาวณิชชากร ชื่อเล่น ยุ่น ( ชื่อเดิม ณัฐพล วงศาวณิชชากร ) เกิดเมื่อวันศุกร์ ที่ 1 เมษายน พ.ศ. 2537 เกิดที่จังหวัดกรุงเทพมหานคร สัญชาติไทย มีอาชีพเป็นทั้งนักแสดง นายแบบ นักร้อง และนักธุรกิจ มีพี่น้องร่วมบิดามารดา 2 คน ด้านการศึกษา ยุ่น ภูษณุ จบการศึกษาระดับประถมศึกษาที่โรงเรียนเลิศหล้า หนองแขม ระดับมัธยมศึกษาตอนต้นที่โรงเรียนนวมินทราชินูทิศ สตรีวิทยา พุทธมณฑล หรือโรงเรียนสตรีวิทยา 3 ระดับมัธยมศึกษาตอนปลายที่โรงเรียนยอแซฟอุปถัมภ์ และจบการศึกษาระดับปริญญาตรีจากคณะบริหารธุรกิจ สาขาสารสนเทศและการพัฒนาซอร์ฟแวร์ มหาวิทยาลัยเทคโนโลยีราชมงคลพระนคร วิทยาเขตพณิชยการพระนคร ยุ่นได้รับตำแหน่งเดือนคณะบริหารธุรกิจจากการประกวดดาว-เดือนประจำปี พ.ศ. 2556 อีกทั้งยุ่นยังมีความชื่นชอบในการสะสมและต่อโมเดลกันดั้ม มีความสามารถด้านการวาดรูปและร้องเพลงอีกด้วย
ในปี พ.ศ. 2562 ยุ่น ภูษณุ เคยเข้าร่วมเป็นหนึ่งในศิลปินค่าย  "Starlaxy"  ซึ่งเป็นการรวมตัวของเน็ตไอดอล STARLAXY ที่มีความสามารถในการร้องเพลง รักในการร้อง และการเต้น เกิดเป็นโปรเจคและมีเพลงเปิดตัวออกมาเป็นซิงเกิ้ลรวมในนามของค่ายที่มีชื่อเพลงว่า รู้น่า โดยฝีมือของโปรดิวซ์เพลงอย่าง เปี๊ยก-ธนเดช ผาสุกธรรม ในปีเดียวกันยุ่นได้เข้าร่วมโปรเจ็กต์เป็นหนึ่งในแบรนด์แอมบาสเดอร์ของโครงการ AIS Smart Gen 2019 เป็นแคมเปญของ AIS- บริษัท แอดวานซ์ อินโฟร์ เซอร์วิส จำกัด (มหาชน) ซึ่งเป็นโครงการที่คัดเลือกหนุ่มสาว New Gen ทั้งหมด 10 คน ที่มีบุคลิกดี มีความสามารถ มีความกล้า กล้าคิด กล้าทำ กล้าแสดงออก ก้าวทันเทคโนโลยีผ่านหลากหลายบทบาทเพื่อสื่อสารกับกลุ่มคนรุ่นใหม่มาเป็นตัวแทนของแบรนด์ในการนำเสนอข้อมูลผลิตภัณฑ์และบริการของบริษัทให้กับลูกค้า และในปี พ.ศ. 2563 ยุ่นเคยได้รับรางวัลThailand Digital Awards 2020 สาขา นักแสดงนำชายสร้างสรรค์ผลงานยอดเยี่ยมในยุคดิจิทัล จากผลงานการแสดงเรื่อง "สายลับจับแอ๊บ"  และมีผลงานเพลงเดี่ยวครั้งแรกในปี พ.ศ. 2564 ชื่อเพลงว่า "บ้าไม่เหงา" ผลิตโดยบริษัท Y.entertainment เขียนเนื้อร้องและทำนองโดย บอลชอน-ธนวัฒน์ เชี่ยวอร่าม  นอกจากผลงานทางด้านวงการบันเทิงแล้ว ยุ่น ภูษณุ ยังทำธุรกิจส่วนตัวเป็นเจ้าของร้านรองเท้าชื่อร้านว่า “Shoegally” และเป็น CEO ของผลิตภัณฑ์อาหารเสริมที่ชื่อว่า Miss A Fiber
เข้าสู่วงการบันเทิง
ยุ่น ภูษณุ แจ้งเกิดจากการเป็นเดือนคณะบริหารธุรกิจ ในปี 2556 มหาวิทยาลัยเทคโนโลยีราชมงคลพระนคร และเริ่มต้นเข้าสู่วงการบันเทิงจากการเชิญชวนของโมเดลลิ่ง โดยเริ่มจากการรับงานถ่ายแบบนิตยสาร(อาทิ ถ่ายนิตยสาร centerpoint )และเดินแบบ ตั้งแต่ปี พ.ศ. 2557 โดยหลังจากเรียนจบก็มีโอกาสได้ก้าวสู่ถนนวงการมายาเมื่อปี พ.ศ. 2559 มีผลงานมากมาย ทั้งการเดินแบบ ถ่ายแบบ โฆษณา และได้ขึ้นแท่นพระเอกเอ็มวีในเพลงแรก “ชะล่าใจ (A-POY)” ซึ่งเป็นการแสดงมิวสิควิดีโอครั้งแรกและได้ประเดิมผลงานการแสดงละครครั้งแรกใน“สายลับจับแอ๊บ″ เป็นหนึ่งในสมาชิกวง "Blue Princes"ที่ออกอากาศเมื่อปี พ.ศ. 2560 ซึ่งเรื่องนี้เองถือเป็นละครเรื่องแรกที่ได้ประกบกับพระเอก-นางเอกเบอร์ต้นๆของช่อง3 อย่าง “บอย ปกรณ์” และ “แพทริเซีย กู๊ด” และเริ่มเป็นที่รู้จักอย่างกว้างขวางมากขึ้นจากการรับบทนำเป็นพระเอกซีรีส์วายเต็มตัวครั้งแรก  ปี พ.ศ.2563 ในซีรีส์เรื่อง “YYYมันส์เว่อนะ”ซึ่งเป็นซีรีส์ซิทคอมวายเรื่องแรกของประเทศไทยออกอากาศทาง Line TV ประกบกับ ทะเล สงวนดีกุล (เล), ลาภิสรา อินทรสูต (แอปเปิ้ล เดอะสตาร์) , รัชพงศ์ อโนมกิติ  (ป้อปปี้ DoMunDi ) ฯลฯ  โดยปัจจุบันยุ่นเป็นนักแสดงอิสระ และยังคงมีผลงานมากมายออกมาให้แฟนๆได้ชมอย่างต่อเนื่อง
สำนักงานสอบสวนกลาง
สำนักงานสอบสวนกลาง ย่อว่า เอฟบีไอ (Federal Bureau of Investigation: FBI) เป็นหน่วยงานด้านข่าวกรองและความมั่นคงภายในของสหรัฐ และเป็นหน่วยงานบังคับใช้กฎหมายในระดับกลางของสหรัฐ ปฏิบัติหน้าที่ภายในเขตอำนาจของกระทรวงยุติธรรมสหรัฐ ทั้งเป็นสมาชิกของประชาคมข่าวกรองสหรัฐ รายงานตรงต่อทั้งอัยการสูงสุดสหรัฐและผู้อำนวยการข่าวกรองแห่งชาติ อนึ่ง เอฟบีไอยังเป็นองค์การหลักของสหรัฐในการต่อต้านการก่อการร้าย การต่อต้านข่าวกรอง และการสืบสวนอาชญากรรม โดยมีเขตอำนาจเหนือการละเมิดกฎหมายในกลุ่มอาชญากรรมกลางกว่า 200 กลุ่ม
แม้ว่าหน้าที่หลายอย่างของเอฟบีไอจะมีเอกลักษณ์เฉพาะ กิจกรรมของเอฟบีไอในการสนับสนุนงานด้านความมั่นคงแห่งชาตินั้นเทียบได้กับบทบาทของหน่วยงานเอ็มไอไฟฟ์ (MI5) ของบริเตน และเอฟเอสบี (FSB) ของรัสเซีย แต่ไม่เหมือนกับสำนักข่าวกรองกลาง (ซีไอเอ) เพราะซีไอเอไม่มีอำนาจบังคับใช้กฎหมาย และเน้นการรวบรวมข่าวกรองจากต่างประเทศ ขณะที่เอฟบีไอเป็นหน่วยงานภายในประเทศ โดยมีสำนักงานภาคสนาม (field office) 56 แห่งในนครหลักทั่วสหรัฐ ทั้งสำนักงานประจำ (resident office) อีก 400 แห่งในนครเล็กและท้องที่อื่นทั่วประเทศ ที่สำนักงานภาคสนาม เจ้าหน้าที่ระดับอาวุโสจะทำหน้าที่เป็นผู้แทนผู้อำนวยการข่าวกรองแห่งชาติไปพร้อมกันด้วย
เอฟบีไอก่อตั้งขึ้นใน พ.ศ. 2451 ในฐานะ สำนักงานสอบสวน ซึ่งย่อว่าบีโอไอ หรือบีไอ และเปลี่ยนชื่อเป็น สำนักงานสอบสวนกลาง ย่อว่า เอฟบีไอ ใน พ.ศ. 2478 สำนักงานใหญ่เอฟบีไออยู่ที่อาคารเจ. เอ็ดการ์ ฮูเวอร์ ในวอชิงตัน ดี.ซี.
งบประมาณ ภารกิจ และลำดับความสำคัญ
ในปีงบประมาณ 2562 งบประมาณรวมของสำนักงานมีประมาณ 9.6 พันล้านดอลลาร์สหรัฐ
เป้าหมายหลักของเอฟบีไอคือปกป้องและป้องกันสหรัฐ ส่งเสริมและบังคับใช้กฎหมายอาญาของสหรัฐ และเพื่อสร้างเสริมความเป็นผู้นำและการบริการความยุติธรรมทางอาญาให้แก่ รัฐบาลกลาง รัฐ เทศบาล และหน่วยงานนานาชาติ
ภูมิหลัง
ในปี พ.ศ. 2439 สำนักงานการระบุตัวอาชญากรแห่งชาติ (National Burau of Criminal Identification; NCBI) ได้ถูกก่อตั้งขี้น ซึ่งมีหน้าที่ให้ข้อมูลเพื่อระบุตัวอาชญากรที่เป็นที่รู้จักแก่หน่วยงานทั่วประเทศ จนกระทั่งมีการลอบสังหารประธานาธิบดี วิลเลียม แมกคินลีย์ ในปี พ.ศ. 2444 ก็ทำให้พวกเขารู้โดยทันทีว่าอเมริกาอยู่ภายใต้การคุกคามจากผู้นิยมอณาธิปไตย แม้กระทรวงยุติธรรมและกระทรวงแรงงานสหรัฐจะได้จัดเก็บข้อมูลของผู้นิยมอณาธิปไตยมาเป็นปีแล้ว แต่ประธานาธิบดี ธีโอดอร์ โรสเวลต์ ต้องการอำนาจมากกว่าเดิมในการสังเกตการณ์พวกเขา
อัยการสูงสุดโบนาปาร์ตได้ยืมมือจากหน่วยงานอื่นๆ รวมถึงหน่วยราชการลับ (อังกฤษ: U.S. Secret Service; USSS) ในเรื่องกำลังพลหรือก็คือพนักงานสืบสวนนั่นเอง ในวันที่ 27 พฤษภาคม พ.ศ. 2451 รัฐสภาสหรัฐห้ามไม่ให้กระทรวงยุติธรรมใช้บุคลากรจากกระทรวงการคลัง โดยอ้างว่าพวกเขาเกรงว่าหน่วยงานใหม่จะกลายเป็นกรมตำรวจลับ อีกครั้งจากการชี้แนะของประธานาธิบดีโรสเวลต์ อัยการสูงสุดโบนาปาร์ตได้ย้ายไปจัดตั้งสำนักงานสอบสวนอย่างเป็นทางการ ซึ่งภายหลังก็ได้มีเจ้าหน้าพิเศษ (อังกฤษ: Special Agents) เป็นของตนเอง
การก่อตั้งสำนักงานสอบสวน
สำนักงานสอบสวนก่อตั้งในวันที่ 26 กรกฎาคม พ.ศ. 2451 อัยการสูงสุดโบนาปร์ตได้ใช้กองทุนค่าใช้จ่ายของกระทรวงยุติธรรมจ้างคน 34 คน รวมถึงเจ้าหน้าที่ที่มีประสบการณ์บางคนของหน่วยราชการลับ เพื่อทำงานในหน่วยงานสืบสวนสอบสวนแห่งใหม่ อธิบดีของที่นี้คนแรก (ปัจจุบันรู้จักในนามผู้อำนวยการ) คือ สแตนลีย์ ฟินช์ อัยการสูงสุดโบนาปาร์ตได้แจ้งต่อรัฐสภาสหรัฐเกี่ยวกับการกระทำเหล่านี้ในเดือนธันวาคม พ.ศ. 2451
หน้าที่แรกอย่างเป็นทางการของสำนักงานคือทำการสำรวจย่านค้าประเวณี เพื่อเตรียมตัวในการบังคับใช้รัฐบัญญัติแมนน์ (อังกฤษ: Mann Act) ที่ได้ลงมติผ่านร่างกฎหมายไปเมื่อวันที่ 25 มิถุนายน พ.ศ. 2453 และในปี พ.ศ. 2475 สำนักงานได้ถูกเปลี่ยนชื่อเป็นสำนักงานสอบสวนแห่งสหรัฐอเมริกา (อังกฤษ: United States Bureau of Investigation)